ສົມເດັດພະລາຊິນີນາດເອລີຊາແບັດທີ 2 ແຫ່ງສະຫະລາຊະອານາຈັກ

​
ສົມເດັດພະລາຊິນີນາດເອລີຊາແບັດທີ 2 ແຫ່ງສະຫະລາຊະອານາຈັກ (; ; ປະສູດ 21 ເມສາ ຄ.ສ. 1926 - ໄດ້ເສຍຊີວິດໃນວັນທີ 8 ກັນຍາ ຄ.ສ. 2022) ເປັນພະລາຊິນີນາດແຫ່ງ 16 ຈາກ 53 ລັດສະມາຊິກໃນເຄືອຈັກກະພົບແຫ່ງຊາດ ພະອົງເປັນປະທານເຄືອຈັກກະພົບແລະຜູ້ປົກຄອງສູງສຸດແຫ່ງຄິດຕະຈັກແຫ່ງອັງກິດ

ເມື່ອສົມເດັດພະລາຊິນີນາດເອລີຊາແບັດທີ 2 ສະເດັດຂຶ້ນຄອງລາດເມື່ອວັນທີ່ 6 ກຸມພາ ຄ.ສ. 1952 ພະອົງເປັນປະທານເຄືອຈັກກະພົບແລະເຈົ້າມະຫາຊີວິດແຫ່ງເຈັດລັດ ເຄືອຈັກກະພົບເຈັດລັດ ໄດ້ແກ່ ສະຫະລາຊະອານາຈັກ ການາດາ ໂອຕະລິດ ນິວຊີແລນ ແອຟິກາໃຕ້ ປາກີສະຖານແລະຊີລອນ ພິທີລາຊາພິເສກຂອງພະອົງໃນປີຕໍ່ມາເປັນພິທີລາຊາພິເສກຄັ້ງທຳອິດທີ່ຖ່າຍທອດທາງໂທລະພາບລະຫວ່າງ ຄ.ສ. 1956 ເຖິງ ຄ.ສ. 1992 ຈຳນວນລາຊະອານາຈັກຂອງພະອົງແປຜັນເມື່ອດິນແດນຕ່າງໆ ໄດ້ຮັບເອກະລາດແລະບ້າງກາຍເປັນສາທາລະນະລັດໃນປະຈຸບັນ ນອກຈາກສີ່ປະເທດທຳອິດທີ່ກ່າວໄວ້ແລ້ວນັ້ນ ສົມເດັດພະລາຊິນີນາດເອລີຊາແບັດທີ 2 ຍັງເປັນພະລາຊິນີນາດແຫ່ງຈາແມກາ ບາແບໂດດ ໝູ່ເກາະບາຮາມາດ ກາແນດາ ປາປົວຊີນູແວນກີເນ ໝູ່ເກາະໂຊໂລມອນ ຕູວາລູ ແຊນລູເຊຍ ແຊນວິນເຊັນແລະແກນາດີນ ແອນຕິກາແລະບາບູດາ ແບລີດແລະແຊນຄິດແນວິດ ພະອົງແມ່ນພະມະຫາກະສັດທີ່ຊົງພະຊົນມາຍຸຫຼາຍທີ່ຂອງເບຕາຍ ເມື່ອວັນທີ່ 9 ກັນຍາ ຄ.ສ. 2015 ພະອົງແມ່ນປະມຸກແຫ່ງລັດເບຕາຍທີ່ຊົງຄອງລາດດົນທີ່ສຸດ ແຊງໜ້າລັດຊະການຂອງສົມເດັດພະລາຊິນີນາດວິກຕໍເລຍ ຜູ້ເປັນພະມານດາຂອງພະໄປຍະກາ (ທວດ) ຂອງພະອົງ ແລະພະລາຊິນີນາດທີ່ຊົງຄອງລາດດົນທີ່ສຸດໃນປະຫວັດສາດ
 
ພະອົງເປັນພະລາຊະທິດາພະອົງທຳອິດຂອງດຸກແລະດັສເຊສແຫ່ງຍອກ (ຕໍ່ມາຄື ສົມເດັດພະເຈົ້າຈອດທີ່ 6ແລະສົມເດັດພະລາຊິນີເອລີຊາແບັດ) ພະລາຊະບິດາເປັນພະໂອລົດອົງທີ່ 2 ຂອງສົມເດັດພະເຈົ້າຈອດທີ່ 5ກັບສົມເດັດພະລາຊິນີແມລີ ພະລາຊະບິດາຂອງສະເດັດຂຶ້ນຄອງລາດເນື່ອງຈາກສົມເດັດພະເຈົ້າເອັດເວີດທີ່ 8 ພະລາຊະໂອລົດອົງໂຕຊົງສະຫຼະລາຊະສົມບັດ ພະອົງຈຶງໄດ້ຮັບຕຳແໜ່ງລາຊະທາຍາດໂດຍສັນນິດຖານແຫ່ງສະຫະລາຊະອານາຈັກ

ເມື່ອຄັ້ງຊົງພະເຍົາພະອົງປະທັບ ນະ ກຸງລອນດອນ ບໍລິເວນພີກຄາເດລລີ ໄວທ໌ລອດຈ໌ ຣິດມອນດ໌ ພາກ ແລະພະຕຳໜັກໃນຊົນນະບົດຂອງພະໄອຍິກາ (ຍ່າ) ເມື່ອພະອົງຊົງພະຊົນມາຍຸ 6 ພັນສາ ພະບິດາໄດ້ພະລາຊະທານຕຳໜັກໃນວິນເຊີເກດພາກໃຫ້ເປັນທີ່ປະທັບນອກເມືອງ ພະອົງຊົງໄດ້ຮັບການສຶກສາຊັ້ນຕົ້ນ ນະ ທີ່ປະທັບ ແລະເມື່ອພະບິດາສະເດັດຂຶ້ນຄອງລາດ ພະອົງຈຶງຕ້ອງຊົງສຶກສາ ທາງດ້ານປະຫວັດສາດແລະກົດໝາຍ ເພື່ອກຽມພ້ອມທີ່ເປັນກະສັດໃນອະນາຄົດ ນອກຈາກນີ້ພະອົງຍັງຊົງສຶກສາດ້ານສິລະປະ ດົນຕີ ແລະຮຽນການຂີ່ມ້າ ເຊິ່ງຕໍ່ມາກາຍເປັນກີລາທີ່ຊົງໂປດປານພະອົງມີພະສະຫາຍຊື່ ໂຣສເລແວນ່າ ມິໂນລາດ
 
ພະອົງຊົງເລິ່ມຕົ້ນປະຕິບັດພະລາຊະກໍລະນີຍະກິດຕັ້ງແຕ່ຍັງຊົງພະເຍົາ ຊົງພະລາຊະດຳລັດອອກອາກາດ ໃນລາຍການສຳລັບເດັກໃນປະເທດອັງກິດ ແລະເຄືອຈັກກະພົບຂອງບີບີຊີ ຕັ້ງແຕ່ພະຊົນມາຍຸໄດ້ 16 ພັນສາ ແລະຊົງບຳເພັນພະລາຊະກໍລະນີຍະກິດຄັ້ງທຳອິດ ເມື່ອພະຊົນມາຍຸ 16 ພັນສາ ໃນຖານະນາຍທະຫານຍົດພັນເອກແຫ່ງກອງທະຫານຣາບຮັກສາພະອົງໂດຍຊົງກວດພົນສວນສະໜາມແລະຍັງຊົງບຳເພັນພະລາຊະກໍລະນີຍະກິດຕ່າງໆ ທີ່ກ່ຽວກັບເດັກແລະເຍົາວະຊົນອີກຫຼາຍ ຫຼັງຈາກທີ່ຄົບຮອບພະຊົນມາຍຸ 18 ພັນສາໄດ້ບໍ່ດົນ ພະອົງຊົງໄດ້ຮັບການແຕ່ງຕັ້ງໃຫ້ເປັນທີ່ປຶກສາລັດຖະບານແລະໄດ້ເລິ່ມປະຕິບັດພະລາຊະກໍລະນີຍະກິດແຫ່ງອົງລາຊະທາຍາດເປັນຄັ້ງທຳອິດ

ພາຍຫຼັງສົງຄາມໂລກຄັ້ງທີ 2 ຊົງໄດ້ຮັບການແຕ່ງຕັ້ງໃຫ້ດຳລົງຕຳແໜ່ງຮອງຜູ້ບັນຊາການທະຫານນອກປະຈຳການ ພະລາຊະກໍລະນີຍະກິດຂອງພະອົງຕື່ມຂຶ້ນ ຮວມທັງການສະເດັດປະພາດພາຍໃນແລະນອກປະເທດ ພະລາຊະກໍລະນີຍະກິດໃນການເຍືອນນີ້ ແມ່ນຊ່ວງທີຄົບຮອບມື້ປະສູດປີທີ 21 ເຊິ່ງພະອົງໄດ້ຊົງຖະແຫຼງການອອກອາກາດ ປະກາດເຈດຕະນາລົມທີ່ຈະອຸທິດພະອົງ ເພື່ອພາລະກິດຂອງປະເທດໃນເຄືອຈັກກະພົບ ແລະໃນປີດຽວກັນນີ້ເອງ ທີ່ພະອົງຊົງປະກາດໝັ້ນກັບ "ເຮືອໂທຟິລລິບ ເມົາທ໌ແບດແທັນ" (ຕໍ່ມາຄືເຈົ້າຊາຍຟິລິບ ດຍຸກແຫ່ງເອແດມບວກ) ໂດຍພະລາຊະພິທີອະພິເສກສົມລົດຈັດຂຶ້ນທີ່ເວສຕ໌ມິນສະເຕີແອບບີ ເມື່ອວັນທີ່ 20 ພະຈິກ ຄ.ສ. 1947 ພະອົງຊົງຖະແຫຼງການຊ້ຳອີກຄັ້ງເຖິງເຈດຕະນາລົມ ທີ່ຈະອຸທິດພະອົງເພື່ອພາລະກິດຂອງປະເທດໃນມື້ສະເດັດຂຶ້ນຄອງລາດ
 
ສົມເດັດພະລາຊິນີນາດເອລີຊາແບັດທີ 2 ສະເດັດຂຶ້ນຄອງລາດເມື່ອວັນທີ 6 ກຸມພາ ຄ.ສ. 1952 ຫຼັງຈາກທີ່ພະລາຊະບິດາສະເດັດສະຫວັນຄົດ ຂະນະທີ່ພະອົງປະທັບຢູ່ທີປະເທດເຄນຍາ ເຊິ່ງເປັນປະເທດທຳອິດຕາມກົດໝາຍກຳໜົດການເຍືອນປະເທດໃນເຄືອຈັກກະພົບຂອງພະອົງ ພະລາຊະພິທີບໍລົມລາຊາພິເສກຈັດຂຶ້ນທີ່ມະຫາວິຫານເວສມິນສະເຕີ ເມື່ອວັນທີ 2 ມິຖຸນາ ຄ.ສ. 1953 ເຊິ່ງເປັນຄັ້ງທຳອິດທີ່ພະລາຊະພິທີໄດ້ຖ່າຍທອດໄປທົ່ວໂລກ

ອ້າງອີງ

ບັນນານຸກົມ

 Bond, Jennie (2006). Elizabeth: Eighty Glorious Years. London: Carlton Publishing Group. ISBN 1-84442-260-7
 Bousfield, Arthur; Toffoli, Gary (2002). Fifty Years the Queen. Toronto: Dundurn Press. ISBN 1-55002-360-8
 Bradford, Sarah (2012). Queen Elizabeth II: Her Life in Our Times. London: Penguin. ISBN 978-0-670-91911-6
 Brandreth, Gyles (2004). Philip and Elizabeth: Portrait of a Marriage. London: Century. ISBN 0-7126-6103-4
 Briggs, Asa (1995). The History of Broadcasting in the United Kingdom: Volume 4. Oxford: Oxford University Press. ISBN 0-19-212967-8
 Campbell, John (2003). Margaret Thatcher: The Iron Lady. London: Jonathan Cape. ISBN 0-224-06156-9
 Crawford, Marion (1950). The Little Princesses. London: Cassell & Co.
 Hardman, Robert (2011). Our Queen. London: Hutchinson. ISBN 978-0-09-193689-1
 Heald, Tim (2007). Princess Margaret: A Life Unravelled. London: Weidenfeld & Nicolson. ISBN 978-0-297-84820-2
 Hoey, Brian (2002). Her Majesty: Fifty Regal Years. London: HarperCollins. ISBN 0-00-653136-9
 Lacey, Robert (2002). Royal: Her Majesty Queen Elizabeth II. London: Little, Brown. ISBN 0-316-85940-0
 Macmillan, Harold (1972). Pointing The Way 1959–1961 London: Macmillan. ISBN 0-333-12411-1
 Marr, Andrew (2011). The Diamond Queen: Elizabeth II and Her People. London: Macmillan. ISBN 978-0-230-74852-1
 Neil, Andrew (1996). Full Disclosure. London: Macmillan. ISBN 0-333-64682-7
 Nicolson, Sir Harold (1952). King George the Fifth: His Life and Reign. London: Constable & Co.
 Petropoulos, Jonathan (2006). Royals and the Reich: the princes von Hessen in Nazi Germany. New York: Oxford University Press. ISBN 0-19-516133-5
 Pimlott, Ben (2001). The Queen: Elizabeth II and the Monarchy. London: HarperCollins. ISBN 0-00-255494-1
 Roberts, Andrew; Edited by Antonia Fraser (2000). The House of Windsor. London: Cassell & Co. ISBN 0-304-35406-6
 Shawcross, William (2002). Queen and Country. Toronto: McClelland & Stewart. ISBN 0-7710-8056-5
 Thatcher, Margaret (1993). The Downing Street Years. London: HarperCollins. ISBN 0-00-255049-0
 Trudeau, Pierre Elliott (1993). Memoirs. Toronto: McLelland & Stewart. ISBN 0-7710-8588-5
 Wyatt, Woodrow; Edited by Sarah Curtis (1999). The Journals of Woodrow Wyatt: Volume II. London: Macmillan. ISBN 0-333-77405-1

ອ່ານຕື່ມ

ແຫຼ່ງຂໍ້ມູນອື່ນ
ເວັບໄຊທາງການຂອງສະຫະລາຊະອານາຈັກ
ສົມເດັດພະລາຊິນີນາດ
ສະຫະລາຊະອານາຈັກ
ພະມະຫາກະສັດອັງກິດ